**Anna *Vera* Vitali** (s. 3. lokakuuta 1981 Tukholma, Ruotsi) on ruotsalainen näyttelijä ja näytelmäkirjailija.

Varhainen elämä
---------------

Vera Vitali syntyi Tukholmassa näyttelijä Leon Vitalille ja puvustaja Kersti Vitalille. Siellä hän myös varttui, lukuun ottamatta paria vuotta, kun perhe asui Lontoossa hänen isänsä Leon Vitalin työskennellessä siellä näyttelijänä ja myös Stanley Kubrickin henkilökohtaisena avustajana. Niinä vuosina Vitali sai seurata läheltä elokuvan tekemistä. *lähde?*

Ura
---

Taustastaan huolimatta Vitali empi pitkään, haluaako hän näyttelijäksi. Vasta 24-vuotiaana hän aloitti opiskella alaa, ensin Stockholms Elementära Teaterskolassa ja sitten New Yorkissa sijaitsevassa teatterikoulussa. Vuonna 2007 hän pääsi lavalla näyttelemään Bertolt Brechtin keskeneräisen näytelmän *Leipäkauppa* (saks.  *Der Brotladen*) Ruotsin ensi-illassa. Näytelmää ohjasi hänen isäpuolensa Lars Rudolfsson. Seuraavana vuonna hän toimi stand up -koomikkona Riksteaternin lavalla Arvikan festivaaleilla. Esitys sai ylistävät arvostelut. Yhteistyö Riksteaternin kanssa syventyi, kun vuonna 2009 hän kirjoitti koomisen monologinäytelmän *Vilja vara Vera Vitali*, jota hän esitti hänen ja Nour El-Refain yhteiskiertueella. *lähde?*

Vuonna 2008 Vitalin ensiesiintyminen valkonkankaalla tapahtui Ruben Östlundin elokuvassa *De ofrivilliga* Ensiesiintymisensä jälkeen hän on näytellyt lukuisissa elokuvissa ja televisiosarjoissa kuten Amir Chamdinin elokuvissa *Hela havet stormar* (2009) ja *Cornelis* (2010), Johan Klingin elokuvissa *Puss* (2010) ja *Människor helt utan betydelse* sekä pääroolia Fijona Jonuzin palkitussa lyhytelokuvassa *Girl* (2011). Varsinaisen läpimurron hän teki kuitenkin vasta vuonna 2012 SVT:n minisarjassa *Lillemorin tarina*, jossa hän näytteli Lillemor Östliniä. Toinen rooli, josta hän tuli suurelle yleisölle tutuksi oli SVT:n *Arne Dahl* -televisioelokuvien sarjan poliisi Sara Svenhagenina. Viime vuosina hän on näytellyt boheemia perheenäitiä Liisaa ruotsalaisessa draamakomediassa *Bonusperhe*.

Filmografia
-----------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Elokuvat |
| --- |
| Vuosi | Nimi | Rooli |
| 2008 | *De ofrivilliga* | Vera |
| 2010 | *Puss* | Natalie |
| *Cornelis* | Ann-Christin Wennerström |
| 2013 | *Monica Z* | Marika Nilsson |
| *Maria Lang: Vaarallisia unia* (*Farliga drömmar*) | Ylva Hallman |
| *Rum 301* | Anna |
| 2014 | *Niin kutsuttu isäni* (*Min så kallade pappa*) | Malin Andersson |
| *Blind*  | Elin |
| 2015 | *Det vita folket* | Alex |
| 2018 | *Kohtauksia yössä* (*Scener ur natten*) | Paula |
| 2019 | *Britt-Marie kävi täällä* (*Britt-Marie var här*) | Anna |
| 2022 | *Bonusperhe-elokuva* | Lisa |
| Lyhytelokuvat |
| 2009 | *Hela havet stormar* | — |
| 2010 | *+ (plus)* | Blanca |
| 2011 | *Människor helt utan betydelse* | Natalie |
| *In* | Ann-Sofie |
| *Girl* | Hanna |
| 2012 | *Soffan* | — |
| 2016 | *Brimstone* | Sally |

 | 

| Televisio |
| --- |
| Vuosi | Sarja | Rooli |
| 2008 | *Oikeutta ja rakkautta Fagervikissa* | Lollo |
| 2012–2015 | *Arne Dahl* | Sara Svenhagen |
| 2012 | *Lillemorin tarina* | Lillemor Östlin |
| 2014 | *Ykköset ja nollat* | Lisa |
| 2017–2021 | *Bonusperhe* | Lisa Johansson |
| 2018 | *Hiljaisuuden salaliitto* | Åsa Schiller Fantuzzi |
| 2020 | *White Wall* | Helen |

 |

Lähteet
-------

1. 1 2  Andersson, Jan-Olov: "Någon sa: Du har hjälpt mig genom en skilsmässa" *Aftonbladet*.  19.2.2018. Schibsted ASA & LO. Viitattu 8.3.2019. (ruotsiksi)
2. ↑  Brecht tolkar verkligheten i en sann berättelse med livsfarliga ingredienser. Orionteatern. Viitattu 8.3.2019. (ruotsiksi)
3. ↑  Vera Vitali i huvudroll med stor magkänsla *Sydsvenskan*.  21.9.2014. Viitattu 8.3.2019. (ruotsiksi)
4. ↑  Nylund, Daniel: Om inspelningen av A-gruppen-filmer *Dagens Nyheter*.  18.12.2011.  Arkistoitu 1.9.2012. Viitattu 8.3.2019. (ruotsiksi)
5. ↑  Bonusperhe – perhe-elämää potenssiin kolme *Yle Ohjelmavinkit*.  4.2.2017. Yleisradio Oy. Viitattu 8.3.2019.
6. ↑  Hela havet stormar (2009) Svensk Filmdatabasissa (englanniksi, ruotsiksi). Viitattu 8.3.2019.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:Vera Vitali 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Espanja
* Saksa
* Yhdysvallat

 |
|  |
| Henkilöt | 
* Elonet

 |

 |